Към 1733 г. има тринадесет английски колонии, които се управляват от губернатори, назначавани от краля, а местни законодателни събрания решават вътрешнополитическите им проблеми. При опит на метрополията да засили властта си в колониите избухва Американската революция, продължила с Война за независимост и завършила на 4 юли 1776 г., когато колониите обявяват независимостта си от Англия с Декларацията за независимост. Колониите се трансформират в щати и новата нация Съединени американски щати приема своя Конституция през 1787 г. и Закон за правата, състоящ се от 10 нейни поправки, които ограничават властта на правителството и гарантират правата на обикновените хора, в съгласие с идеята за социален договор на Джон Лок. САЩ придобиват много територии в западната част на континента и се индустриализират.